Държавен вестник, бр. 10, 2012 г., стр. 7

БРОЙ  10	
Д Ъ Р Ж А В Е Н  В Е С Т Н И К 	
СТР.  7  
Член 1 
Определения
За целите на тази конвенция:
(1) „Морски иск“ означава иск, който 
възниква на едно или повече от следните 
основания:
(a) загуба или щета, причинена при екс­
плоатацията на кораб;
(b) смърт или телесна повреда на суша или 
по вода, които са в пряка връзка с експлоа­
тацията на кораб; 
(c) спасителни операции или договор за 
спасяване, включително, ако е приложимо, 
специално обезщетение при провеждане на 
спасителни операции по отношение на кораб, 
който сам по себе си или товарът му пред­
ставляват заплаха за околната среда;
(d) щета или заплаха за причиняване на 
щета на околната среда, крайбрежието или 
свързаните с тях интереси; предприемане на 
мерки за предотвратяване, намаляване на 
последствия или отстраняване на щета; обез­
щетение за такава щета, разходи в разумни 
граници, които са предприети или предстои 
да бъдат предприети за възстановяване на 
околната среда от нанесени щети; загуба, 
която е понесена или е възможно да бъде 
понесена от трети лица във връзка с такава 
щета, и щета, разходи или загуба от характер, 
подобен на посочените в тази буква;
(e) суми и разходи, свързани с вдигане, 
преместване, изваждане, разрушаване или 
обезвреждане на потънал, претърпял кора­
бокрушение, заседнал или изоставен кораб, 
включително за всичко намиращо се или което 
се е намирало на борда на кораба, както и 
суми и разходи за съхранението на изоставен 
кораб и издръжката на екипажа му; 
(f) всяко споразумение, отнасящо се до 
използването или наемането на кораба, не­
зависимо дали се съдържа в договор за наем 
на кораб или сключено по друг начин;
(g) всяко споразумение, отнасящо се до 
превоз на стоки или пътници на кораба, не­
зависимо дали се съдържа в договор за наем 
на кораб или сключено по друг начин;
(h) загуба или щета на стоки или загуба 
или щета, свързани с тях (включително багаж), 
превозвани на кораб;
(i) обща авария;
(j) влачене;
(k) пилотаж;
(l) доставени стоки, материали, провизии, 
бункер, оборудване (включително контейнери) 
или услуги, предоставени на кораба за него­
вата експлоатация, управление, съхранение 
или поддръжка;
(m) строеж, реконструкция, ремонт, про­
мяна на предназначението или оборудването 
на кораб;
(n) пристанищни и канални такси и взе­
мания, такси и вземания в докове, канали и 
други водни пътища;
(o) заплати и други суми, дължими на 
капитана, офицерите и други членове на ко­
рабния екипаж, свързани с тяхната работа на 
кораба, включително разходи по репатриране 
и суми за социално осигуряване, плащани от 
тяхно име;
(p) дисбурсментски разходи, направени от 
името на кораба или неговите собственици;
(q) застрахователни премии (включително 
взаимозастрахователни вноски) по отношение 
на кораба, плащани от корабособственика или 
беър-боут чартьора или от тяхно име;
(r) всякакви такси за комисионна, бро­
керска или агентийска дейност, плащани по 
отношение на кораб от корабособственика 
или беър-боут чартьора или от тяхно име;
(s) всякакви спорове във връзка с правото 
на собственост или владението на кораб;
(t) спорове между съсобствениците на ко­
раб както във връзка с наемането на корабен 
екипаж, така и по отношение на печалбите 
от този кораб;
(u) всякаква ипотека или вещни тежести 
от същия характер върху кораба;
(v) всякакви спорове, произлизащи от до­
говор за продажба на кораба.
(2) „Арест“ означава всяко задържане или 
ограничение върху преместването на кораб, 
предприето като предпазна мярка по нареж­
дане на съд за обезпечаване на морски иск, но 
не включва задържане на кораб в изпълнение 
или за удовлетворяване на съдебно решение, 
решение на арбитраж или друг акт за прину­
дително изпълнение.
(3) „Лице“ означава всяко физическо или 
юридическо лице или всяко публично или 
частно юридическо лице, включително дър­
жавата или която и да е нейна съставна част.
(4) „Ищец“ означава всяко лице, което 
предявява морски иск.
(5) „Съд“ означава всеки компетентен съ­
дебен орган на държавата.
Член 2
Правомощия за извършване на арест
(1) Кораб може да бъде арестуван или ос­
вободен от арест само по решение на съд на 
държава – страна по конвенцията, в която е 
предизвикан арестът.
(2) Кораб може да бъде арестуван само по 
отношение на морски иск, но не и по отно­
шение на друг иск.
(3) Кораб може да бъде арестуван с цел 
получаване на гаранция, независимо че съг­
ласно клауза за юрисдикция или арбитражна 
клауза в съответния договор морският иск, 
по отношение на който се извършва арест, 
трябва да се разглежда в държава, неявяваща